text: Vápn úr Ukraina enda hjá brotsmonnum í norðanlondum
text: #000001
text: Finska fregnartænastan sigur seg hava upplýsingar um at brotsmenn í Finnlandi kunnu fáa hernaðarlig vápn, sum annars vóru ætlað Ukrainska herinum.
text: #000003
text: Altjóða miðlar hava greitt frá at Europeiski løgreglustovnurin Europol hevur roknað við at brotsmannalið løgdu vápn á goymslu í Ukraina. Í summar skrivaði Europol eina fráboðan, har ávarað var um at útbreiðslan av skot- og spreingivápnum í Ukraina kundi elva til økta smugling av vápnum inn í ES umvegis kendar smuglararutur.
text: #000005
text: Løgreglan hevur ikki latið nágreiniligari upplýsingar um málið við vápnum úr Ukraina, enn at kanningararbeiði er í gongd.
text: #000007
text: Leiðirnar og kontaktpersónarnir til tess at kunna smugla ólóglig vápn til Finnlands eru longu upp á pláss, sambært Ahlgren.
text: #000008
text: Síðani kríggið í Jugoslavia hava londini á Balkan stríðst við ólógligan vápnahandil.
text: #000010
text: “Tað er gott at Ukraina fær nógv vápn, men vit fara at stríðast við hesi vápnini í fleiri tíggjuár fram og rinda prísin her,” segði Ahlgren.
text: #000011
text: Hann vísti eisini á, at kríggið í Ukraina skapar størri arbeiðsbyrði fyri løgregluna, men at hetta ikki sæst aftur í øktari játtan.
text: #000012
text: Í apríl varð mett, at einans 30-40 % av vápnunum náddu fram har tey skuldu
text: #000013
text: Í eini grein á CBS News við heitinum "Arming Ukraine" stendur m.a. at USA ikki hevði yvirlit yvir hvar meginparturin av vápnunum, sum vestanlond sendu, endaðu.
text: #000014
text: Megparturin av hesum vápnum og hernaðarligu útgerð fer til markið við Póland, har USA og NATO frakta tað um markið í hendurnar á ukrainskum tænastufólkum. Og her endaði umsjónin við vápnunum. «Alt fer um markið, og tá hendur nakað, og okkurt sum 30% av útgerðini kemur fram har sum tað skal,” segði Jonas Ohman, sum er stovnari og stjóri í Blue-Yellow, sum er eitt felag við heimstaði í Litava, sum hevur verið við til at veita deildunum á hermótinum í Ukraina hernaðarliga hjálp síðani byrjanina av hernaðarliga stríðnum millum Ukrainsku herdeildirnar og russiskt sinnaðu loysingarfólkini í 2014.
text: #000015
text: “Alsamt skiftandi hermótini og í høvuðsheitum sjálvbodnu og paramiliteru herdeildirnar í Ukraina, hava gjørt tað trupult at fáa hernaðarhjálpina fram hjá teimum, sum royna at finna vegin í vandamiklu veitingarleiðunum fram til móttakararnar. Summi stúra fyri vápnum, sum enda á svarta marknaðinum í landinum, sum hevur verið fongt av korrupsjón síðani Sovjetsamveldið datt sundur.”
text: #000016
text: USA hevur síðani August roynt at fáa betri eftirlit við vápnunum, sum vera send Ukraina.
text: #000017
text: Ein grein í Financial Times vísir á sama trupulleika: Stóru veitingarnar av vápnum vestaneftir, kunnu enda í hondunum á brotsmannaliðum í Europa. Eftir at vápnini eru komin á millumstøð í Pólandi og lastað á trailarar og lastbilar, er trupult hjá vestanlondunum at fylgja við, hvar vápnini enda.
text: #000018
text: Interpol gjørdi vart við trupulleikan í juni mánaða: Arms sent to Ukraine will end up in criminal hands, says Interpol chief
text: #000019
text: FT - Nato and EU sound alarm over risk of Ukraine weapons smuggling
text: #000022
text: Bæði lóður og royndir hermenn eru við ganga undan hjá Ukraina
text: #000031